XIQUETS I PARES CLAUSUREN EL CAMPUS MULTIESPORT
Sin fecha

Aquest passat dissabte, 11 d’abril, es va celebrar en el Poliesportiu Municipal de l’Eliana la clausura del Campus Multiesport de Pasqua 2015 en el qual, com en edicions anteriors, els pares van tenir l’oportunitat d’acompanyar als seus fills/es i ensenyar-los el que havien après durant les vacances escolars.

L’acte va estar presidit per l’alcalde de l’Eliana, Jose María Ángel, i la presidenta de l’Associació de Clubs Esportius, Pilar Soler, que van agrair als pares i mares la confiança en aquesta V edició i el gran treball de l’organització i dels tècnics esportius

El centenar de participants va gaudir d’una jornada d’esport i diversió. Entre les activitats que van tenir lloc en la clausura va estar la competició per equips, formats per pares, mares i xiquets, en els quals havien de completar les diferents postes d’una gimcana entre les quals es trobaven tir amb arc, tennis de taula, tirs a porteria i cistella o relleus divertits.

El dia va acabar amb una activitat conjunta d’expressió corporal i un ball al que es van unir els pares i mares.

Aquesta cloenda és l’avantsala a una nova edició del Campus Multiesport d’Estiu, el qual obrirà el seu període d’inscripció el dilluns 11 de maig.